**ხარაგაულის მუნიციპალიტეტის საკრებულოს ბიუროს 2018 წლის 12 დეკემბრის სხდომის**

**ო ქ მ ი № 24**

**დ. ხარაგაული 12 დეკემბერი 2018 წელი**

**9 აპრილის ქ. #15**

**სხდომას თავმჯდომარეობდა -** საკრებულოს თავმჯდომარე - **მანანა ბარბაქაძე.**

**სხდომას ესწრებოდნენ ბიუროს წევრები:**

**რუსუდან გიორგაძე -** საკრებულოს თავმჯდომარის მოადგილე,

**გივი თხელიძე -** საკრებულოს ჯანდაცვისა და სოციალურ საკითხთა კომისიის თავმჯდომარე,

**დავით კიკნაძე** - საკრებულოს განათლების, კულტურისა და ახალგაზრდობის საქმეთა კომისიის თავმჯდომარე,

**ოთარ ლურსმანაშვილი -** საკრებულოს იურიდიული, სამანდატო, საპროცედურო საკითხთა და ეთიკის კომისიის თავმჯდომარე,

**ვარლამ ჭიპაშვილი** - საკრებულოს საფინანსო - საბიუჯეტო კომისიის თავმჯდომარე

**პაატა გოგოლაძე**- ფრაქცია „ქართული ოცნება - დემოკრატიული საქართველოს“

თავმჯდომარე.

**აკაკი ლურსმანაშვილი -** ფრაქცია „ქართული ოცნება - მწვანეების“ თავმჯდომარე (სათათბირო ხმის უფლებით, იმყოფება შვებულებაში),

**გივი თავზარაშვილი -** ფრაქცია „ქართული ოცნება - კონსერვატორების“ თავმჯდომარე,

**იუზა კელენჯერიძე -** ფრაქცია „ქართული ოცნება - მრეწველების“ თავმჯდომარე,

**ინგა მაღრაძე -** ფრაქცია „თვითმმართველობა ხალხისათვის“ თავმჯდომარე,

**მოწვეულნი:**

**მუნიციპალიტეტის მერიის წარმომადგენლები:**

**ვლადიმერ გელაშვილი -** მერიის საფინანსო - საბიუჯეტო სამსახურის უფროსი.

**ნანა კიკნაძე** - მერიის ჯანდაცვისა და სოციალური დაცვის სამსახურის უფროსი.

**საკრებულოს აპარატი:**

**ლ.კალანდაძე -** საკრებულოს აპარატის უფროსი,

ზაალ ორბელაძე -საკრებულოს აპარატის იურისტი,

**საინფორმაციო საშუალებათა წარმომადგენლები:**

**თამუნა მაღრაძე** ა(ა)იპ „მოქალაქეთა ჩართულობისა და ინფორმირების მუნიციპალური ცენტრის“ თანამშრომელი,

**მ.შათირიშვილი -** მუნიციპალიტეტის მერიის ადმინისტრაციული სამსახურის საზოგადოებასთან ურთიერთობის განყოფილების თანამშრომელი,

**მოისმინეს:** სხდომის თავმჯდომარის მ. ბარბაქაძის ინფორმაცია, რომელმაც ბიუროს წევრებს გააცნო ბიუროს სხდომის დღის წესრიგი და ბიუროს სხდომაზე განსახილველ საკითხთა შემდეგი ნუსხა

**დღის წესრიგი**

**ხარაგაულის მუნიციპალიტეტის საკრებულოს 2018 წლის 14 დეკემბრის სხდომის დღის წესრიგის დამტკიცების შესახებ**

**მომხს: მანანა ბარბაქაძე**

**საკითხთა ნუსხა**

**1**. ხარაგაულის მუნიციპალიტეტის საკრებულოს 2017 წლის 19 დეკემბრის #42 დადგენილებაში ,,ხარაგაულის მუნიციპალიტეტის თვითმმართველი ერთეულის 2018 წლის ბიუჯეტის დამტკიცების შესახებ“ ცვლილების შეტანის თაობაზე

**მომხს: ვლადიმერ გელაშვილი**

**2.**  ხარაგაულის მუნიციპალიტეტის თვითმმართველი ერთეულის 2019 წლის ბიუჯეტის დამტკიცების შესახებ

**მომხს: ვლადიმერ გელაშვილი**

**3.**  ხარაგაულის მუნიციპალიტეტის გენდერული თანასწორობის საბჭოს მიერ გაწეული მუშაობის შესახებ ანგარიში **მომხს: მანანა ბარბაქაძე**

**4.**. ხარაგაულის მუნიციპალიტეტის საკრებულოს თავმჯდომარის ანგარიში გაწეული მუშაობის შესახებ **მომხს: მანანა ბარბაქაძე**

5. ხარაგაულის მუნიციპალიტეტის საკრებულოს 2019 წლის წლიური და კვარტალური სამუშაო გეგმის დამტკიცების შესახებ **მომხს: მანანა ბარბაქაძე**

**6.** ფრაქცია „ძალა ერთობაშია“-ს რეგისტრაციის ცნობად მიღების შესახებ

**მომხს: ოთარ ლურსმანაშვილი**

სხდომის თავმჯდომარემ კენჭისყრაზე დააყენა საკითხი დღის წესრიგისა და საკითხთა ნუსხის დამტკიცების თაობაზე.

**კენჭისყრაში მონაწილეობას იღებდა ბიუროს 10 წევრი:**

**მომხრე 10**

**წინააღმდეგი 0.**

**მოისმინეს:** ხარაგაულის მუნიციპალიტეტის მერიის საფინანსო - საბიუჯეტო სამსახურის უფროსის ვლადიმერ გელაშვილის ინფორმაცია საკითხზე - ხარაგაულის მუნიციპალიტეტის საკრებულოს 2017 წლის 19 დეკემბრის #42 დადგენილებაში ,,ხარაგაულის მუნიციპალიტეტის თვითმმართველი ერთეულის 2018 წლის ბიუჯეტის დამტკიცების შესახებ“ ცვლილების შეტანის თაობაზე

**აზრი გამოთქვეს:**

**დ. კიკნაძემ,** რომელმაც კითხვით მიმართა მომხსენებელს საბავშვო ბაღებზე გამოყოფილი 80 000 ლარი თუ არის საკმარისი ყველა ხარჯის დასაფარად და გამიშიფრეთ ჯანდაცვის სამსახურზე გამოყოფილი 30 000 ლარი

**ვ. გელაშვილმა** უპასუხა, რომ ყველა ხარჯი იქნება გასტუმრებული, რაც შეეხება 30 000 ლარს სამსახურის მოთხოვნის შესაბამისად მოხდა თანხის გამოყოფა, დამატებითი ინფორმაცია შეგიძლიათ დააზუსტოთ სამსახურთან.

**ნ. კიკნაძემ** ჯანდაცვისა და სოციალური დაცვის სამსახურის უფროსმა განმარტა, რომ ამ თანხიდან 5000 ლარი შეიძლება მოხმარდეს ერთჯერად დახმარებებს, კომისიის წევრებთან ერტთად საკრებულოს წევრებმა გაიარონ შემოსული განცხადებები და მოხდეს შეჯერება თუ ვის მიეცეს ერთჯერადი დახმარება.

ბიუროს წევრთა მიერ დამატებით მოთხოვნილი იქნა თანხის მოძიება ერთჯერადი დახმარებისათვის. ვ. გელაშვილმა შესთავაზა წინადადება გადაეწიათ საგარანტიო წერილების დაფინანსება ნაწილობრივ მომავალი წლისათვის.

სხდომის თავმჯდომარემ დაავალა საფინანსო - საბიუჯეტო კომისიას მერიის ჯანდაცვის სამსახურთან ერთად კომისიის სხდომაზე განიხილოს აღნიშნული საკითხი და წარმოადგინოს წინადადებები.

სხდომის თავმჯდომარემ კენჭისყრაზე დააყენა წინადადება, აღნიშნული საკითხის საკრებულოს 2018 წლის 14 დეკემბრის რიგგარეშე სხდომის დღის წესრიგში შეტანასთან დაკავშირებით.

**კენჭისყრაში მონაწილეობას იღებდა ბიუროს 10 წევრი:**

**მომხრე 10**

**წინააღმდეგი - 0.**

**ბიურომ მიიღო გადაწყვეტილება:**

1.საკითხის შეტანილი იქნეს საკრებულოს 2018 წლის 14 დეკემბრის რიგგარეშე სხდომის დღის წესრიგში.

2. დაევალოს საკრებულოს საფინანსო - საბიუჯეტო კომისიას, საკითხი განიხილოს კომისიის სხდომაზე და წარმოადგინოს დასკვნა.

**მოისმინეს:** ხარაგაულის მუნიციპალიტეტის მერიის საფინანსო - საბიუჯეტო სამსახურის უფროსის ვლადიმერ გელაშვილის ინფორმაცია საკითხზე - ხარაგაულის მუნიციპალიტეტის თვითმმართველი ერთეულის 2019 წლის ბიუჯეტის დამტკიცების შესახებ

**ვ. ჭიპაშვილმა** აღნიშნა, რომ გასულ წელთან შედარებით ბიუჯეტი მოწესრიგებულია პროგრამული თვალსაზრისით, გარკვეული წინსვლა იგრძნობა, შენიშვნების ნაწილი, რომელიც ჩვენს მიერ იქნა ჩაგზავნილი გათვალისწინებულია ყველა კითხვაზე გადმოგზავნილია პასუხი და მან ბიუროს წევრებს გააცნო საფინანსო -საბიუჯეტო სამსახურის მიერ გადმოგზავნილი განმარტებები ასევე აღნიშნა, რომ კომისიის გაერთიანებულ სხდომაზე ი. კელენჯერიძის, გივი თავზარაშვილისა და პაატა გოგოლაძის მიერ დაისვა წინადადება სოფლის მეურნეობის პრიორიტეტად აღიარების თაობაზე და ბიუჯეტიდან 2% ის მიმართვა მოითხოვეს. საბოლოო ჯამში საფინანსო - საბიუჯეტო კომისიამ საზოგადოებრივი ინტერესებიდან გამომდინარე მხარი დაუჭირა წარმოდგენილ ბიუჯეტს.

**გ. თავზარაშვილმა** მოითხოვა ბიუჯეტის 2% გამოიყოს სოფლის მეურნეობის პროგრამების დასაფინანსებლად, რადგან 10 000 ლარი არაფერი არ არის. მინიმუმ 50 000 ლარი მაინც, რომ იყოს, მე ასეთ ბიუჯეტს მხარს არ დაუჭერს აღნიშნულ წინადადებას დაეთანხმა პ. გოგოლაძეც.

**ვ. გელაშვილმა** უპასუხა, რომ ყველა შენიშვნა გავლილი იქნა ფინანსთა სამინიტროს შესაბამის სამსახურთან, მათ შორის სოფლის მეურნეობის საკითხთან დაკავშირებით და მივიღეთ პასუხი, რომ ამისათვის არსებობს სახელმწიფო დაფინანსება და თუ ვინმეს რაიმე წინადადება ან პროექტი ექნება უნდა მიმართოს მას.

**ი. მაღრაძემ აღნიშნა,** რომ წლევანდელი ბიუჯეტი წინა წლის ბიუჯეტთან შედარებით არის უკეთესი და დასვა წინადადება ვერტყვიჭალაში არსებული მუსიკალური სტუდიის პედაგოგთა ხელფასებისათვის ბიუჯეტიდან თანხის გამოყოფის თაობაზე.

სხდომის თავმჯდომარემ კენჭისყრაზე დააყენა წინადადება, აღნიშნული საკითხის საკრებულოს 2018 წლის 14 დეკემბრის რიგგარეშე სხდომის დღის წესრიგში შეტანასთან დაკავშირებით.

**კენჭისყრაში მონაწილეობას იღებდა ბიუროს 10 წევრი:**

**მომხრე 10**

**წინააღმდეგი - 0.**

**ბიურომ მიიღო გადაწყვეტილება:**

1.საკითხის შეტანილი იქნეს საკრებულოს 2018 წლის 14 დეკემბრის სხდომის დღის წესრიგში.

2. დაევალა კომისიებს საკითხის განხილვა და შესაბამისი დასკვნების წარმოდგენა

**მოისმინეს:**.ხარაგაულის მუნიციპალიტეტის საკრებულოს თავმჯდომარის, გენდერული თანასწორობის საბჭოს თავმჯდომარის მ. ბარბაქაძის ანგარიში საკითხზე - ხარაგაულის მუნიციპალიტეტის გენდერული თანასწორობის საბჭოს მიერ გაწეული მუშაობის შესახებ

**საკითხთან დაკავშირებით აზრი არ გამოთქმულა.**

სხდომის თავმჯდომარემ კენჭისყრაზე დააყენა აღნიშნული საკითხის საკრებულოს 2018 წლის 14 დეკემბრის სხდომის დღის წესრიგში შეტანასთან დაკავშირებით.

**კენჭისყრაში მონაწილეობას იღებდა ბიუროს 10 წევრი:**

**მომხრე 10**

**წინააღმდეგი - 0.**

**ბიურომ მიიღო გადაწყვეტილება:**

1.საკითხის შეტანილი იქნეს საკრებულოს 2018 წლის 14 დეკემბრის სხდომის დღის წესრიგში.

**მოისმინეს:**.ხარაგაულის მუნიციპალიტეტის საკრებულოს თავმჯდომარის,მ. ბარბაქაძის ანგარიში საკითხზე - ხარაგაულის მუნიციპალიტეტის საკრებულოს თავმჯდომარის მიერ გაწეული მუშაობის შესახებ

**საკითხთან დაკავშირებით აზრი არ გამოთქმულა**

სხდომის თავმჯდომარემ კენჭისყრაზე დააყენა აღნიშნული საკითხის საკრებულოს 2018 წლის 14 დეკემბრის სხდომის დღის წესრიგში შეტანასთან დაკავშირებით.

**კენჭისყრაში მონაწილეობას იღებდა ბიუროს 10 წევრი:**

**მომხრე 10**

**წინააღმდეგი - 0.**

**ბიურომ მიიღო გადაწყვეტილება:**

1.საკითხის შეტანილი იქნეს საკრებულოს 2018 წლის 14 დეკემბრის სხდომის დღის წესრიგში.

2. დაევალა კომისიებს აღნიშნული საკითხის კომისიისა და ფრაქციის სხდომებზე განხილვა.

**მოისმინეს:**.ხარაგაულის მუნიციპალიტეტის საკრებულო თავმჯდომარის მ. ბარბაქაძის ინფორმაცია საკითხზე - ხარაგაულის მუნიციპალიტეტის საკრებულოს 2019 წლის წლიური და კვარტალური სამუშაო გეგმის დამტკიცების შესახებ

**საკითხთან დაკავშირებით აზრი არ გამოთქმულა.**

სხდომის თავმჯდომარემ კენჭისყრაზე დააყენა წარმოდგენილი სამუშაო გეგმის დამტკიცების თაობაზე

**კენჭისყრაში მონაწილეობას იღებდა ბიუროს 10 წევრი:**

**მომხრე 10**

**წინააღმდეგი - 0.**

**ბიურომ მიიღო გადაწყვეტილება:**

1დაევალოს საკრებულოს აპარატის უფროსს ლ. კალანდაძეს მოამზადოს ამ საკითთან დაკავშირებით ბრძანების პროექტი.

**მოისმინეს:**.ხარაგაულის მუნიციპალიტეტის საკრებულო იურიდიულ, სამანდატო, საპროცედურო საკითხთა და ეთიკის კომისიის თავმჯდომარის ო. ლურსმანაშვილის ინფორმაცია საკითხზე - ფრაქცია „ძალა ერთობაშია“-ს რეგისტრაციის ცნობად მიღების შესახებ.

**საკითხთან დაკავშირებით აზრი არ გამოთქმულა**

სხდომის თავმჯდომარემ კენჭისყრაზე დააყენა აღნიშნული საკითხის საკრებულოს 2018 წლის 14 დეკემბრის სხდომის დღის წესრიგში შეტანასთან დაკავშირებით.

**კენჭისყრაში მონაწილეობას იღებდა ბიუროს 10 წევრი:**

**მომხრე 10**

**წინააღმდეგი - 0.**

**ბიურომ მიიღო გადაწყვეტილება:**

1.საკითხის შეტანილი იქნეს საკრებულოს 2018 წლის 14 დეკემბრის სხდომის დღის წესრიგში

**ბიურომ მიიღო გადაწყვეტილება:**

1დამტკიცდეს საკრებულოს 2018 წლის 14 დეკემბრის სხდომის დღის წესრიგი (თან ერთვის).

ამით ბიუროს სხდომის მიერ განსახილველი საკითხები ამოიწურა და სხდომა დახურულად გამოცხადდა.

**სხდომის თავმჯდომარე მანანა ბარბაქაძე**